hotchpotch/miracl-hf-unified huggingface dataset:
ชิกูวะ
ชิกูวะ () เป็นผลิตภัณฑ์อาหารของญี่ปุ่น ทำจากส่วนผสมได้แก่ ซูริมิ (เนื้อปลาบด) เกลือ น้ำตาล แป้ง ผงชูรส และไข่ขาว นำมาผสมให้เข้ากันแล้วนำมาพันรอบไม้ไผ่หรือแท่งโลหะ จากนั้นนำไปนึ่งหรือต้ม คำว่า "ชิกูวะ" มีความหมายว่า "วงแหวนไม้ไผ่" มีที่มาจากลักษณะของชิกูวะเมื่อนำมาหั่นเป็นแผ่น
ผลิตภัณฑ์ซูริมิหลายอย่างเช่นคามาโบโกะและซัตสึมาอาเงะเป็นที่นิยมอย่างมาก ในจังหวัดทตโตริมีการบริโภคผลิตภัณฑ์ซูริมิต่อครัวเรือนมากที่สุดในทุกจังหวัดในรอบ 30 ปีที่ผ่านมาตั้งแต่ปีแรกที่เริ่มมีการเก็บข้อมูล ชิกูวะก็ได้รับความนิยมในฐานะขนมขบเคี้ยว เพราะมีราคาถูกและเป็นแหล่งของโปรตีนที่มีไขมันต่ำ
ปลาเนื้อขาวที่ใช้ทำซูริมิ (ญี่ปุ่น: 擂り身, มีความหมายว่า "เนื้อบด") ได้แก่:ชิกูวะสามารถรับประทานเดี่ยว ๆ ได้ และสามารถใช้เป็นส่วนผสมของอาหารจำพวกนิโมโนะ (ของต้ม) เช่น โอเด้ง ชิคุเซนนิ อุด้ง ยากิโซบะ ยาไซ-อิทาเมะ และแกงกะหรี่ญี่ปุ่น
ลักษระของชิกูวะมีความหลากหลายตามแต่ละภูมิภาคของประเทศญี่ปุ่น ทางด้านตะวันออกของทตโตริและส่วนหนึ่งของนางาซากิ มี"โทฟุ-ชิคุวะ"โดยการเพิ่มเต้าหู้ลงในซูริมิ มักเลือกใช้เต้าหู้แข็ง
ในเมืองยาวาตาฮามะ จังหวัดเอฮิเมะ มี"คาวะ-ชิกูวะ" (มีความหมายว่า "ชิกูวะผิวหนัง") โดยการนำหนังปลามาห่อรอบไม้เสียบแล้วนำไปต้ม คาวะ-ชิกูวะเป็นผลพลอยได้จากการผลิตชิกูวะปกติ ซึ่งมีเนื้อสัมผัสและรสชาติต่างออกไป
ในเมืองชิโกกุจูโอ จังหวัดเอฮิเมะ มี"เอบิ-ชิกูวะ" ซึ่งมีเนื้อกุ้งบดเป็นส่วนผสมในซูริมิ
ในเมืองโคมาซึชิมะ จังหวัดโทกูชิมะ มี"ทาเคะ-ชิกูวะ" (มีความหมายว่า "ชิกูวะไผ่") ซึ่งยังคงไม้ไผ่ไว้หลังจากนำไปต้มแล้ว
ในคืนหนาว แสงดาวยังอุ่น
ในคืนหนาว แสงดาวยังอุ่น 
เป็นละครแนว โรแมนติก ดราม่า บทประพันธ์ ศตรัศมิ์ บทโทรทัศน์ ปณธี กำกับการแสดงโดย สยาม น่วมเศรษฐี ผลิตโดย บริษัท พอดีคำ เอนเทอร์เทนเม้นท์จำกั นำแสดงโดย หลุยส์ เฮส เซฟฟานี่ อาวะนิค วรากร ศวัสกร ปภาดา กลิ่นสุมาลย์ และนักแสดงอีกมากมาย ออกอากาศทุกวันพุธ-พฤหัสบดี เวลา 20.15 น. ต่อจากละคร พ่อมดเจ้าเสน่ห์ ทาง ช่อง 7 เริ่มวันพุธที่ 5 ธันวาคม พ.ศ. 2561
ขบวนรถเร็วที่ 171/172
ขบวนรถเร็ว กรุงเทพ - สุไหงโก-ลก เป็นขบวนรถเร็วที่มีระยะทำการไกลที่สุดเช่นเดียวกับขบวนรถด่วนพิเศษทักษิณ ในอดีตมีต้นทางอยู่ที่สถานีธนบุรี และใช้เลขขบวนคือ 45/46 จนกระทั่งเมื่อ 1 กันยายน พ.ศ.2528 ได้ย้ายสถานีต้นทางจากสถานีธนบุรีมาเป็นสถานีกรุงเทพ
ต่อมา ขบวน 45/46 ได้เปลี่ยนมาเป็นเลขขบวน 171/172 และใช้เลขขบวนนี้จนถึงปัจจุบันรถเร็วกรุงเทพ-สุไหงโก-ลก มีกำหนดเวลาดังต่อไปนี้
ตารางเวลาขาไป
ตารางเวลาขากลับ
จูเก่อ
จูเก่อ หรือ จูกัด ในภาษาจีน Jegal ในภาษาเกาหลี หรือ โมโรกุซุ ในภาษาญี่ปุ่น เป็นนามสกุลในเอเชียตะวันออก จัดเป็นลำดับที่ 314 ใน "นามสกุล 100 ตระกูล" ในประเทศจีน นามสกุลนี้มักใช้ในความหมายที่พ้องกับความฉลาดในวัฒนธรรมจีน จากชื่อเสียงของจูเก่อ เลี่ยง (จูกัดเหลียง หรือขงเบ้ง)
ปาลังการายา
ปาลังการายา () เป็นเมืองหลวงของจังหวัดกาลีมันตันกลาง ประเทศอินโดนีเซีย ยังเป็นที่รู้จักจากการเป็นเมืองที่ตั้งอยู่ตอนกลางของเกาะบอร์เนียวที่อยู่ระหว่างแม่น้ำกาฮายันกับแม่น้ำซาบาเงา สนามบินที่ใกล้ที่สุดของเมืองคือ สนามจีลิก รีวุต
เมืองมีประชากร 220,962 คน จากข้อมูลการสำรวจสำมะโนประชากรปี ค.ศ. 2010 (เปรียบเทียบกับการสำรวจในปี 2000 มีประชากร 158,770 คน) โดยมีความหนาแน่นประชากรเฉลี่ย 92.1 คน/ตร.กม. (การสำรวจสำมะโนประชากรปี 2010) และการประเมินประชากรอย่างเป็นทางการล่าสุดเมื่อเดือนมกราคม 2014 มีประชากร 236,601 คน
เมืองก่อตั้งในปี 1957 (กฎหมายพลังงาน 10/1957 เรื่องการก่อตั้งแคว้นการปกครองตนเองกาลีมันตันกลางระดับ 1) ในบริเวณรกร้างว่างเปล่าที่เปิดผ่านหมู่บ้านปาฮันดุตริมฝั่งแม่น้ำกาฮายัน เมืองปาลังการายายังเป็นเมืองที่มีพื้นที่มากที่สุดในอินโดนีเซีย พื้นที่ส่วนใหญ่ของเมืองยังคงเป็นป่าไม้ รวมถึงป่าสงวน บริเวณอนุรักษ์ทางธรรมชาติ และป่าตังกีลิง
ปาลังการายายังถือได้ว่าเป็นตัวเต็งในการเป็นเมืองหลวงแห่งใหม่ของอินโดนีเซีย
รายชื่อวงศ์ของแมงมุม
รายชื่อวงศ์ของแมงมุม (Lists of Spider's Family) รายชื่อต่อไปนี้เป็นวงศ์ของแมงมุมที่ปรากฏอยู่ทั่วทุกมุมโลก โดยเรียงลำดับตามอักษรละติน ซึ่งมีอยู่ประมาณ 107 วงศ์ ประมาณ 40,000 สปีชีส์ ซึ่งวงศ์ที่ปรากฏและบันทึกไว้ตามการจัดลำดับในระบบอนุกรมวิธานมีดังต่อไปนี้ ในเดือนธันวาคม พ.ศ. 2561 จากการรวบรวมข้อมูลมีแมงมุมในโลกนี้ที่ได้บันทึกไว้ในอนุกรมวิธานจำนวน 47,876 สปีชีส์
ประกอบด้วยวงศ์ของแมงมุมทั้งหมด 13 วงศ์ประกอบด้วยวงศ์ของแมงมุมทั้งหมด 1 วงศ์
ประกอบด้วยวงศ์ของแมงมุมทั้งหมด 11 วงศ์
ประกอบด้วยวงศ์ของแมงมุมทั้งหมด 7 วงศ์
ประกอบด้วยวงศ์ของแมงมุมทั้งหมด 3 วงศ์
ประกอบด้วยวงศ์ของแมงมุมทั้งหมด 1 วงศ์
ประกอบด้วยวงศ์ของแมงมุมทั้งหมด 3 วงศ์
ประกอบด้วยวงศ์ของแมงมุมทั้งหมด 6 วงศ์
ประกอบด้วยวงศ์ของแมงมุมทั้งหมด 1 วงศ์
ประกอบด้วยวงศ์ของแมงมุมทั้งหมด 6 วงศ์
ประกอบด้วยวงศ์ของแมงมุมทั้งหมด 9 วงศ์
ประกอบด้วยวงศ์ของแมงมุมทั้งหมด 3 วงศ์
ประกอบด้วยวงศ์ของแมงมุมทั้งหมด 5 วงศ์
ประกอบด้วยวงศ์ของแมงมุมทั้งหมด 14 วงศ์
ประกอบด้วยวงศ์ของแมงมุมทั้งหมด 12 วงศ์ประกอบด้วยวงศ์ของแมงมุมทั้งหมด 12 วงศ์
ประกอบด้วยวงศ์ของแมงมุมทั้งหมด 2 วงศ์
ประกอบด้วยวงศ์ของแมงมุมทั้งหมด 1 วงศ์
ประกอบด้วยวงศ์ของแมงมุมทั้งหมด 1 วงศ์
ประกอบด้วยวงศ์ของแมงมุมทั้งหมด 2 วงศ์
กลุ่มอาการแดนดี–วอล์กเกอร์
กลุ่มอาการแดนดี–วอล์กเกอร์ () เป็นความผิดปกติแต่กำเนิดชนิดหนึ่งของสมองซึ่งเป็นโรคหายาก แบ่งออกเป็นสามชนิดย่อย แต่ละชนิดมีความรุนแรงแตกต่างกันไป ความผิดปกติสำคัญซึ่งเหมือนกันระหว่างสามชนิดนี้คือมีความผิดปกติของเซเรเบลลัม หรือสมองน้อย ซึ่งเป็นสมองส่วนที่ควบคุมการประสานงานกล้ามเนื้อ สมองอีกส่วนที่มักจะได้รับผลกระทบด้วยคือบริเวณโพรงสมองที่สามและโพรงสมองที่สี่ ซึ่งบริเวณนี้หากได้รับผลกระทบอาจทำให้เกิดการไหลของน้ำหล่อสมองไขสันหลังที่ผิดปกติ ทำให้เกิดความดันในกะโหลกสูง ส่งผลต่อการทำงานของสมองส่วนอื่นๆ ได้ บางรายจะมีโพรงสมองคั่งน้ำ ทำให้มีศีรษะโตผิดปกติได้ ผู้ป่วยอาจมีความพิการทางกายที่เป็นผลจากสมองได้หลายระดับ (อัมพาตสมองใหญ่) ส่วนใหญ่หากเป็นแล้วมักจะเป็นไปตลอดชีวิต ประมาณครึ่งหนึ่งจะความพิการทางสติปัญญาร่วมด้วย ซึ่งอาจเป็นได้หลายระดับตั้งแต่รุนแรงจนถึงมีสติปัญญาใกล้เคียงปกติ และอาจมีพัฒนาการล่าช้าในด้านอื่น ๆ เช่น การคลาน การเดิน และการประสานงานกล้ามเนื้อ (เช่น เขียนหนังสือ) บางรายอาจมีโรคลมชักร่วมด้วย
การรักษาทำได้โดยการทำกายภาพบำบัด การศึกษาพิเศษ และการผ่าตัดเพื่อวางทางระบายน้ำหล่อสมองไขสันหลังในบางราย เป็นต้น
โรคนี้ได้ชื่อตามชื่อของวอลเตอร์ แดนดี และอาร์เทอร์ เอิร์ล วอล์กเกอร์
ห้าแก่นเรื่องทางภูมิศาสตร์
ห้าแก่นเรื่องทางภูมิศาสตร์ () เป็นเครื่องมือทางการศึกษาสำหรับการสอนทางภูมิศาสตร์ โดยสมาคมนักภูมิศาสตร์อเมริกัน (Association of American Geographers) ได้นำมาใช้ใน ค.ศ. 1984 ทั้งห้าแก่นเรื่องได้รับการเผยแพร่ในสิ่งพิมพ์ของคณะกรรมการแห่งชาติว่าด้วยการศึกษาภูมิศาสตร์ (National Council for Geographic Education) ร่วมกับสมาคมนักภูมิศาสตร์อเมริกันหรือ NCGE / AAG เรื่อง "แนวทางสำหรับการศึกษาภูมิศาสตร์ โรงเรียนประถมศึกษาและมัธยมศึกษา" (Guidelines for Geographic Education, Elementary, and Secondary Schools) ในชั้นเรียนด้านภูมิศาสตร์และสังคมศึกษาของประเทศสหรัฐส่วนใหญ่นำห้าแก่นเรื่องมาใช้ในการเรียนการสอน
ห้าแก่นเรื่องถูกแทนที่โดยมาตรฐานภูมิศาสตร์เพื่อชีวิต (the Geography for Life standards) ซึ่งเผยแพร่โดยสมาคมภูมิศาสตร์แห่งชาติ (National Geographic Society) ของสหรัฐอเมริกา มาตรฐานมีทั้งหมดสิบแปดตัวชี้วัดและประกาศใช้ใน ค.ศ. 1994 อย่างไรก็ตามทั้งห้าแก่นเรื่องยังคงถูกใช้ในสถานศึกษาหลายแห่ง ห้าแก่นเรื่องประกอบด้วยทุกจุดบนพื้นโลกมีที่ตั้ง ที่ตั้งสามารถระบุได้สองประเภท ดังนี้
สถานที่เป็นบริเวณที่ได้รับอิทธิพลจากสิ่งต่าง ๆ ในพื้นที่นั้น ๆ ทุกสถานที่มีคุณลักษณะเฉพาะตัวและทำให้แตกต่างจากสถานที่อื่น ๆ ประกอบด้วยแก่นเรื่องนี้อธิบายถึงว่าผู้คนมีปฏิสัมพันธ์กับสิ่งแวดล้อมอย่างไรและสิ่งแวดล้อมมีผลกระทบกลับมาอย่างไร ประกอบด้วยแนวคิดหลักสามประการ คือการเคลื่อนย้าย คือการเดินทางของผู้คน สินค้า และความคิดจากที่หนึ่งไปยังที่อื่น ๆ อาทิเช่น การขยายอาณาเขตไปทางตะวันตกของประเทศสหรัฐ การปฏิวัติสารสนเทศ และการย้ายถิ่นเข้าประเทศ สิ่งประดิษฐ์ใหม่ ๆ เช่นเครื่องบินและอินเทอร์เน็ตทำให้เกิดการเคลื่อนย้ายของสินค้าและอุดมการณ์สามารถผ่านไปในระยะทางที่ยาวไกลแต่ใช้เวลาน้อย การเดินทางของบุคคลจากสถานที่หนึ่งไปยังอีกสถานที่และตัวเลือกในการเดินทางของพวกเขาก็เป็นส่วนหนึ่งของการเคลื่อนย้ายด้วยเช่นกัน ตัวอย่างเช่น รถยนต์ รถโดยสารประจำทาง เครื่องบิน และเรือ เป็นต้น
ภูมิภาคเป็นพื้นที่ที่มีลักษณะเฉพาะตัว ประกอบด้วยลักษณะของมนุษย์ อาทิ ประชากร หรือการเมือง และลักษณะทางกายภาพ อาทิ ภูมิอากาศ และพืชพรรณ ตัวอย่างเช่น สหรัฐถือเป็นภูมิภาคทางการเมืองเนื่องจากสหรัฐมีรัฐบาลเป็นส่วนหนึ่งในการบริหารประเทศ
สนามกีฬาสำนักงานตำรวจแห่งชาติโอมาน
สนามกีฬาสำนักงานตำรวจแห่งชาติโอมาน () เป็นสนามกีฬาประเภทใช้หลายวัตถุประสงค์ที่เมืองมัสกัต, ประเทศโอมาน สนามกีฬาแห่งนี้เป็นสนามที่ใช้แข่งขันกีฬาฟุตบอลหลายรอบที่สำคัญ และยังเป็นสนามหลักของสโมสรโอมานคลับ สนามกีฬาแห่งนี้สามรถบรรจุคนได้ถึง 15,000 คน แต่ลดลงเหลือ 12,000 คน สนามกีฬาเป็นของสำนักงานตำรวจแห่งชาติโอมาน โดยเป็นสนามเจ้าภาพและสำหรับการเดินขบวนที่สำคัญภายในประเทศ สนามแห่งนี้เป็นสนามเพียงไม่กี่แห่งที่ใช้ในการแข่งขันคริกเกตของประเทศโอมาน
สนามแห่งนี้สามรถบรรจุคนได้ 15,000 คน ส่วนใหญ่ใช้เพื่อสำหรับเกมฟุตบอล ปัจจุบันยังเป็นสนามหลักของสโมสรโอมานคลับสำหรับเป็นเจ้าบ้าน
ชื่อสนามกีฬาแห่งนี้ มีที่มาจากพื้นที่ตรงนั้นเป็นพื้นที่ของสำนักงานตำรวจแห่งชาติโอมาน นอกจากนี้ยังใช้เป็นสนามกีฬาภายในบ้านสำหรับทีมฟุตบอลแห่งชาติโอมาน และในฟุตบอลโลก 2010 มีคุณสมบัติในภูมิภาคเอเชียเกมฟุตบอลแห่งชาติญี่ปุ่นกับโอมานในสนามนี้ถูกจัดขึ้นในวันที่ 7 มิถุนายน ค.ศ. 2008
จังหวัดซูลาเวซีเหนือ
จังหวัดซูลาเวซีเหนือ (, ) เป็นจังหวัดหนึ่งในประเทศอินโดนีเซีย ตั้งอยู่ทางตอนเหนือของคาบสมุทรบนเกาะซูลาเวซี บนคาบสมุทรมีนาฮาซา ตั้งอยู่ทางตอนใต้ของประเทศฟิลิปปินส์และทางทิศตะวันออกเฉียงใต้ของประเทศมาเลเซีย โดยอยู่ติดกับประเทศฟิลิปปินส์ทางทิศเหนือ ติดกับทะเลโมลุกกะทางทิศตะวันออก ติดกับจังหวัดโก-รนตาโลทางทิศตะวันตก และติดกับอ่าวโตมีนีทางทิศใต้ เมืองหลวงของจังหวัดคือเมืองมานาโด โดยจังหวัดมีประชากร 4,135,526 คน จากข้อมูลการสำรวจสำมะโนประชากรปี ค.ศ. 2010 และจากข้อมูลประชากรอย่างเป็นทางการล่าสุดในเดือนมกราคม 2014 มีประชากร 4,353,540 คน เมืองมานาโดยังเป็นประตูหลักและศูนย์กลางเศรษฐกิจของจังหวัด เมืองสำคัญอื่น ๆ เช่น โตโมฮนและบีตุง จังหวัดมีภูเขา 41 ลูกที่มีความสูงตั้งแต่ ,112–1,995 เมตร (3,648–6,545 ฟุต) ทางด้านธรณีวิทยาภูมิภาคนี้ยังเป็นภูเขาไฟใหม่โดยส่วนใหญ่ มีการระเบิดหลายครั้งและเป็นภูเขาไฟทรงกรวยที่ยังครุกรุ่นอยู่ ที่พบได้ตอนกลางของมีนาฮาซา โบลาอังมงกนโดว์ และหมู่เกาะซังกีเฮอ
กีฬากาบัดดี้ในกีฬาแห่งชาติ ครั้งที่ 46
กีฬากาบัดดีในกีฬาแห่งชาติ ครั้งที่ 46 เริ่มขึ้นเมื่อวันที่ 20–26 พฤษจิกายน พ.ศ. 2561 ณ โรงยิมส์โรงเรียนเทศบาล 7 ฝั่งหมิ่น โดยมีการแข่งขันอยู่ 2 ชนิดกีฬา ได้แก่ ทีมชาย และทีมหญิง
วัดพะยอม
วัดพะยอม(วัดเจ้าพระยายมราช) วัดพะยอม ตั้งอยู่เลขที่ ๕๘ บ้านคอลงสอง หมู่ที่ ๕ ตำบลพยอม อำเภอวังน้อย จังหวัดพระนครศรีอยุธยา
สังกัดคณะสงฆ์ มหานิกาย อยู่ห่างจากประตุน้ำพระอินทร์ประมาณ ๒ ก.ม. มีที่ตั้งวัดครั้งแรก ๑๕ ไร่ โฉนดเลขที่ ๙๘๑ ...๙๘๑๒...๑๒๒๗ อาณาเขตทิศเหนือยาว ๖๐ วา ติดต่อกับที่ดินของเอกชนเลขที่ ๒-๓๙ ทิศใต้ ยาว ๖๐ วา ติดต่อกับที่ดินเอกชนเลขที่ ๙-๓๘ ทิศตะวันออกยาว ๑๐๐ ตารางวา ติดต่อกับที่ดินเอกชนเลขที่ ๒-๓๘-๓๙ วัดพะยอมสร้างขึ้นตั้งแต่วันที่ ๘ กุมภาพันธ์ พ.ศ. ๒๔๕๐ โดยมีนายกรองแก้ว นายบัว จีนเหงา หลวงฤทธิ์ นายโกร่น นายบุญ ได้ขอเนื้อที่จากเจ้าพระยายมราช ที่ได้รับบริจาคให้เป็นที่สร้างวัดเดิมมีนามว่า “วัดพะยายม” ต่อมาเปลี่ยนมาเป็น “วัดพะยอม” ชาวบ้านเรียก วัดคลองสองบ้าง หรือ วัดปากคลองสองบ้าง วัดหกวาสายบนบ้าง แต่คนรุ่นเก่ามีความคุ้นเคยส่วนมากจะเรียก วัดพระยายมราช ได้รับพระราชทาวิสุงคามสีมา เมื่อวันที่ ๒๐ พฤศจิกายน พ.ศ. ๒๔๗๑ บริเวณเขตวิสุงคามสีมามีเนื้อที่กว้าง ๘๐ เมตร ยาว ๑๒๐ เมตร หลวงพ่อเจ้าอาวาสจากอดีตได้เปิดการสอนพระปริยัติธรรมขึ้น เมื่อปี พ.ศ. ๒๔๗๓ เป็นต้นเสมอมาจนถึงปัจจุบัน มีโรงเรียนประถมศึกษาของราชการตั้งอยู่ท้ายวัดทางทิศตะวันตกเฉียงเหนือด้วย
พื้นที่ตั้งวัดเป็นที่ราบลุ่ม มีอาคารเสนาสนะต่างๆ มีอุโบสถกว้าง ๘ เมตร ยาว ๒๓ เมตร สร้างเมื่อปี พ.ศ. ๒๕๑๑ สมัยหลวงพ่อพระครูนิเทศธรรมโกศล อดีตเจ้าคณะอำเภอวังน้อยเป็นดำเนินการก่อสร้าง โครงสร้างเป็นคอนกรีตเสริมเหล็ก มีศาลาการเปรียญกว้าง ๑๘ เมตร ยาว ๒๗ เมตร สร้างด้วยไม้ทรงไทยโบราณ เมื่อ พ.ศ. ๒๕๒๕ ได้ย้ายศาลาการเปรียญที่อยู่หน้าวัด เข้ามาอยู่กึ่งกลางวัด มีหอสวดมนต์กว้าง ๑๐ เมตร ยาว ๑๓.๕๐ เมตร สร้างด้วยไม้ทรงไทย พ.ศ. ๒๔๗๑ มีกุฏิจำนวน ๑๐ หลัง เป็นอาคารไม้ทรงไทยโบราณเช่นกัน สำหรับปูชนียวัตถุ ก็มีองค์พระประทานในอุโบสถ และหลวงพ่อหิน ที่ตั้งประดิษฐานในพระวิหาร ปัจจุบันนี้อายุประมาณ ๔๐๐ ปีเศษ พร้อมกับรูปหล่อหลวงพ่อใหญ่ และหลวงพ่อเล็ก ประมาณปี พ.ศ. ๒๕๓๕ คณะกรรมการและญาติโยมได้พร้อมใจกันซื้อที่ และถวายให้กับวัดเป็นเนื้อที่เพิ่มเติมต่อด้านหลัง ปัจจุบันได้เป็นที่ปลูกสร้างกุฏิทรงไทย ๒ ชั้น จำนวนเนื้อที่ ๓ ไร่เศษ โดยมีนายผ่อง ทองน้อย นายแบน รุ่งเรือง นายชอ เรืองความดี เป็นผู้ติดต่อเช่าซื้อ และบางส่วนเขาก็ถวายให้ซึ่งก็มีนายแย้ม นางผิว แสงเงินอ่อน ท่านกำนันสำอาง นางเลื่อน กล่อมสกุล พร้อมบุตรธิดา ถวายให้เป็นบางส่วน
อดีตเจ้าอาวาส ๕ รูปจนถึงปัจจุบัน
ซีจีพี เกรย์
ซีจีพี เกรย์ () เป็นชาวอเมริกัน-ไอร์แลนด์ที่ทำวิดีโอเกี่ยวกับการสอนลงยูทูบ ในช่อง CGP Grey ซึ่งทำมาตั้งแต่ 12 สิงหาคม 2010 นอกจากนั้นยังมีช่องที่สอง CGP Grey 2 และยังมีช่องสำหรับไลฟ์สตรีมเกม CGP Play
ช่องยูทูบหลักของเขา ส่วนใหญ่จะเป็นวิดีโออธิบายสั้น ๆ ในหัวข้อต่างๆ เช่น การเมือง ภูมิศาสตร์ เศรษฐศาสตร์ ประวัติศาสตร์ และวัฒนธรรม วิดีโอที่ได้รับความนิยมสูงสุดของช่องคือวิดีโอเกี่ยวกับคำอธิบายของศัพท์เฉพาะของเกาะอังกฤษ ซึ่งได้มาแรงอย่างมากใน 2011 ตั้งแต่นั้นมาวิดีโอของเกรย์ได้รับความสนใจเพิ่มขึ้นเรื่อย ๆ และได้รับการรีวิวในหลายที่ เช่น Business Insider และ The Washington Post
มิดเดิลเซ็กส์
มิดเดิลเซ็กส์ () เทศมณฑลในอดีตของประเทศอังกฤษ ปัจจุบันถือเป็นส่วนหนึ่งของเขตมหานครลอนดอน ครอบคลุมอาณาบริเวณราวหนึ่งในสี่ของกรุงลอนดอนปัจจุบัน
กีฬาในประเทศกาตาร์
กีฬาในประเทศกาตาร์ มีจุดศูนย์รวมคือกีฬาฟุตบอลโดยคนภายในประเทศให้ความสำคัญกับกีฬาประเภทนี้ นอกจากนี้ยังมีกีฬากรีฑา, บาสเกตบอล, แฮนด์บอล, วอลเลย์บอล, ขี่อูฐ, ขี่ม้า, คริกเกต และว่ายน้ำ ก็ได้รับความนิยมภายในประเทศ ในปัจจุบันมีสโมสรการแข่งขันกีฬาหลายชนิด 11 แห่งภายในประเทศ และสโมสรกีฬาเฉพาะทางอีก 7 แห่ง
การแข่งขันที่ใหญ่ที่สุดในประเทศกาตาร์ คือ เอเชียนเกมส์ 2006 ที่จัดขึ้นที่เมืองโดฮา มี 46 ชนิดกีฬา จากกีฬาทั้งหมด 39 กีฬา เมื่อวันที่ 2 ธันวาคม ค.ศ. 2010 ประเทศกาตาร์ได้รับสิทธิ์ให้เป็นเจ้าภาพในการจัดการแข่งขันฟุตบอลโลก 2022 ถือว่าเป็นประเทศแถบอาหรับครั้งแรกที่ได้จัดการแข่งขันฟุตบอลโลก
ข้อมูลเมื่อปี ค.ศ. 2010
แมกนีเซียมคาร์บอเนต
แมกนีเซียมคาร์บอเนต (Magnesium carbonate) เป็นเกลืออนินทรีย์สีขาวไม่มีกลิ่นไม่มีพิษไม่ติดไฟ ที่มีสูตรทางเคมีเป็น MgCO การใช้ส่วนใหญ่คือการเผาเพื่อที่จะได้แมกนีเซียมออกไซด์
สงครามนักปั้น
สงครามนักปั้น เป็นละครโทรทัศน์แนวเมโลดราม่า โดย เดอะ วัน เอ็นเตอร์ไพรส์ เค้าโครงเรื่องโดย ถกลเกียรติ วีรวรรณ , พิมพ์มาดา พัฒนอลงกรณ์ , ร่มเกล้า , มิกิ ยามาโมโตริ สร้างขึ้นในปี พ.ศ. 2561 กำกับการแสดงโดย ธนวัจน์ ปัญญารินทร์ นำแสดงโดย เมทินี กิ่งโพยม , น้ำทิพย์ จงรัชตวิบูลย์ , พุฒิชัย เกษตรสิน ร่วมด้วย เจษฎ์พิพัฒ ติละพรพัฒน์ , อัญชสา มงคลสมัย , เรวิญานันท์ ทาเกิด , ชนม์ทิดา อัศวเหม , เสฎฐวุฒิ อนุสิทธิ์ , ภรภัทร ศรีขจรเดชา , อนิพรณ์ เฉลิมบูรณะวงศ์ , กนกฉัตร มรรยาทอ่อน , รัศมีแข ฟ้าเกื้อล้น ออกอากาศทุกวันจันทร์ – อังคาร เวลา 21.20 - 22.45 น. ทางช่องวัน และออกอากาศย้อนหลังทางแอปพลิเคชัน ไลน์ทีวี เริ่มตอนแรกวันที่ 19 พฤศจิกายน พ.ศ. 2561 ต่อจากบาปรัก และออกอากาศซ้ำวันจันทร์ที่ 24 ถึงวันอาทิตย์ที่ 30 ธันวาคม พ.ศ. 2561 เวลา 20.30 - 22.30 น. ในช่วงของละครมาราธอน
สงครามนักปั้น ละครใหม่แกะกล่องจากช่องวัน 31 ที่มาพร้อมกับความท้าทายของอาชีพ “นักปั้น” อาชีพที่หลายคนเปรียบว่าเป็น “อาชีพที่ปิดทองหลังพระ” ในขณะที่อีกหลายคนเปรียบว่าเป็น “ปลิง” ที่เกาะกินเงินคนอื่นโดยที่ไม่ลงแรงอะไร
คุณแอล (ลูกเกด เมทินี) เจ้าของ “L โมเดลลิ่ง” ซึ่งผันตัวจากอาชีพนางแบบมาเปิดโมเดิลลิ่ง ที่พยายามปั้นดาวดวงใหม่ประดับวงการบันเทิงด้วยความฉลาดและสตรอง! แม้ว่าจะเจอปัญหาอะไรเธอก็ไม่ยอมแพ้ ในขณะที่ "“P แอดวานซ์ โมเดลลิ่ง” ของ เพียว (บี น้ำทิพย์)" โมเดลลิ่งรุ่นใหม่ที่มีจุดมุ่งหมายชัดเจนว่า ต้องการปั้นเด็กในสังกัดให้ดังกว่าโมเดลลิ่งคุณแอลโดยไม่สนใจว่าจะต้องใช้วิธีแบบไหน!
ใครจะรู้ว่ากว่านักปั้นจะสร้าง “NOBODY” ให้เป็น “SOMEBODY” ต้องเจออะไรบ้าง? หรือแท้จริงสิ่งที่ได้มามหาศาลไม่ใช่เงิน แต่เป็นความแค้นและบทเรียน
เฮลโลอินเทอร์เน็ต
Hello Internet คือพอดคาสต์ที่สร้างขึ้นโดยยูทูเบอร์ CGP Grey และ Brady Haran เริ่มในเดือนมกราคมปี 2014 และปัจจุบันมีตอนรวมทั้งหมด 101 ตอน ตอนโบนัสสองตอน และตอนเดียวซึ่งได้รับการปล่อยตัวออกมาเมื่อเป็นเพลทไวนิลเท่านั้น Gray กล่าวว่าพอดคาสต์นี้มีการดาวน์โหลด 600,000 ถึง 900,000 ครั้งต่อตอนในเดือนสิงหาคมปี 2017
แกลเลียมอาร์เซไนด์
แกลเลียมอาร์เซไนด์ (Gallium arsenide) เป็นสารประกอบทางเคมี สูตรทางเคมีคือ GaAs แกลเลียมอยู่ในสถานะออกซิเดชัน +3
แกลเลียมอาร์เซไนด์ เป็นของแข็งสีเทา มีผลึกรูปร่างเป็นลูกบาศก์ ทำปฏิกิริยากับน้ำได้ช้าและรวดเร็วกับกรดที่จะทำให้เกิด arsine สามารถออกซิไดซ์ในอากาศ
ทำได้จากการทำปฏิกิริยาระหว่างอาร์เซนิกไตรคลอไรด์หรือสารหนูกับแกลเลียม
แกลเลียมอาร์เซไนด์ส่วนใหญ่จะใช้เป็นเซมิคอนดักเตอร์ ดีกว่าซิลิกอนในหลายอย่าง เป็นเซมิคอนดักเตอร์ที่ทำได้เร็วกว่าและใช้พลังมากกว่า LED ที่ใช้แกลเลียมอาร์เซไนด์มีประสิทธิภาพ ในขณะที่ซิลิกอนถูกกว่า ซิลิกอนไดออกไซด์เป็นตัวฉนวนที่ดี แกลเลียมอาร์เซไนด์ไม่ได้เป็นฉนวนที่ดีอย่างซิลิกอน เซมิคอนดักเตอร์แบบซิลิกอนยังใช้พลังงานน้อยกว่าแกลเลียมอาร์เซไนด์
เหรียญครึ่งเซนต์ (เนเธอร์แลนด์)
เหรียญครึ่งเซนต์ เป็นเหรียญของเนเธอร์แบนด์ที่ใช้ตั้งแต่ปี 1818 ถึง 1940 เป็นเหรียญที่มีขนาดเล็กที่สุดของเนเธอร์แลนด์จนกระทั่งยกเลิกการใช้หลังจากที่เยอรมันยึดครองเนเธอร์แลนด์ในปี 1940 มีชื่อเล่นว่า "Halfje" (คำต่อท้าย -je เป็นอุปสรรคภาษาดัตช์เพื่อแสดงความเล็กคล้ายกับ -ie ภาษาอังกฤษ)
เหรียญหนึ่งเซนต์ (เนเธอร์แลนด์)
เหรียญหนึ่งเซนต์ เป็นเหรียญที่ใช้ในราชอาณาจักรเนเธอร์แลนด์ระหว่าง 1817 ถึง 1980 เหรียญนี้มีมูลค่า 1 เซนต์หรือ 1/100 ของกิลเดอร์ดัตช์
เหรียญสองเซนต์ครึ่ง (เนเธอร์แลนด์)
เหรียญสองเซนต์ครึ่ง เป็นเหรียญที่ใช้ในราชอาณาจักรเนเธอร์แลนด์ระหว่าง 1818 ถึง 1942 เหรียญทั้งหมดถูกหลอมในยูเทรกต์
ภาษาตาฮีตี
ภาษาตาฮีตี เป็นภาษาโพลีนีเซีย มักพูดอยู่ในหมู่เกาะโซไซเอตีในเฟรนช์พอลินีเชีย เนื่องจากไม่เคยมีการเขียนมาก่อน จึงมีการเขียนเป็นครั้งแรกโดยมิชชันนารีในรูปแบบอักษรละติน
กลุ่มภาษาพอลินีเชียน
กลุ่มภาษาพอลินีเชียน เป็นกลุ่มภาษาที่มีการพูดในพอลินีเชีย เป็นกลุ่มย่อยของตระกูลภาษาออสโตรนีเซียนในแขนงโอชีแอนิก มีประมาณสี่สิบภาษา ซึ่งแต่ละภาษามีความใกล้เคียงกันมาก โดยเฉพาะอย่างยิ่งคำศัพท์
แดน บุรีรัมย์
แดน บุรีรัมย์ หรือ บุญชื่น บุญเกิดรัมย์ เป็นนักร้อง นักดนตรี นักแสดง นักแต่งเพลง ชาวบุรีรัมย์ พ่อและแม่ทำอาชีพเกษตรกร เมื่อเรียนจบการศึกษาจากวิทยาลัยการช่างบุรีรัมย์ (ปัจจุบันคือวิทยาลัยเทคนิคบุรีรัมย์) ก็ได้เดินทางเข้าสู่กรุงเทพเพื่อตามฝันการเป็นนักร้องพร้อมกับ เด่น บุรีรัมย์
แดน บุรีรัมย์ เข้าสู่วงการเมื่อปี พ.ศ. 2506 ตอนที่เข้าวงการมาแรก ๆ มุ่งหวังที่จะหาชื่อเสียงเพื่อเป็นนักร้องอย่างเดียว และได้บันทึกเสียงเพลงแรกในชีวิตชื่อว่า “ผู้พ่าย” เมื่อปี พ.ศ. 2507 ซึ่งมันก็ไม่ประสบความสำเร็จ การเป็นนักร้องในสมัยก่อนมันยากมาก ๆ เพราะค่าตอบแทนก็ได้ไม่เยอะประมาณ 5-10 บาทเท่านั้น สูทหรือเสื้อผ้าที่ใส่ก็มีแค่ชุดเดียว พอร้องเสร็จก็เอาไปไว้หลังเวทีให้คนร้องคนต่อไปใส่ต่อ ชีวิตการเป็นนักร้องมันลำบากจริง ๆ แต่เขาก็โชคดีที่เคยเรียนเป่าแซกโซโฟนมาตอนเด็ก ๆ ก็เลยผันตัวมาเป็นนักดนตรีแทน ซึ่งตอนนั้นเขาก็ ทั้งร้องทั้งเล่นดนตรีไปด้วย เขามีโอกาสได้ไปอยู่วงดนตรีรวมดาวกระจายของครูสำเนียง ม่วงทอง และมีเหตุให้เข้าใจผิดต้องออกจากวงจึงได้ไปตั้งวงดนตรีร่วมกับ ชลธี ธารทอง ประยงค์ ชื่นเย็น ชื่อวงดนตรีสุรพัฒน์ แต่ไม่ประสบความสำเร็จจึงได้ยุติลงแล้วไปอยู่กับวงดนตรีของ ผ่องศรี วรนุช เพลิน พรหมแดน ตามลำดับ
จนช่วงหลัง ๆ ในปี พ.ศ. 2514 เขาเริ่มผันตัวเองมาเล่นตลก เพราะได้เงินจำนวนมากกว่าการเป็นนักร้องนักดนตรี เขาก็เลยมาอยู่กับคณะของป๋าเทพ โพธิ์งาม อยู่พักใหญ่ ซึ่งระหว่างนั้นเป็นช่วงที่ธุรกิจคาเฟ่เริ่มเป็นที่นิยม เขาก็เลยตัดสินใจแยกออกมาตั้งคณะเองชื่อว่า “สี่ดาว” กับเพื่อนๆ แต่หลังจากนั้นพอวงเริ่มอิ่มตัวเพื่อนๆ หลายคนก็แยกย้ายกันไปอยู่กับคณะอื่นๆ เขาก็เลยต้องยุบคณะไป แต่ตอนนั้นดีที่เขายังมีโอกาสได้เล่นหนัง หรือละครทางทีวีบ้าง ก็เลยยังพอเลี้ยงตัวเองได้https://www.dailynews.co.th/entertainment/372396
จังหวัดโก-รนตาโล
จังหวัดโก-รนตาโล (, โก-รนตาโล: "Hulontalo") เป็นจังหวัดหนึ่งของประเทศอินโดนีเซีย ตั้งอยู่บนเกาะซูลาเวซีบนคาบสมุทรมีนาฮาซา แต่เดิมเป็นส่วนหนึ่งของจังหวัดซูลาเวซีเหนือจนตั้งเป็นจังหวัดเมื่อวันที่ 5 ธันวาคม ค.ศ. 2000 มีเมืองโก-รนตาโล (มักเรียก ฮูลนตาโล) เป็นเมืองหลวงของจังหวัด เมืองมีชื่อเล่นที่เป็นที่รู้จักว่าเป็น "ชานบ้านแห่งเมดีนา" (Porch of Medina) จังหวัดมีพื้นที่ 12,435 ตร.กม. (4,801 ตร.ไมล์) มีประชากร 1,133,237 คน (ข้อมูลปี 2016) มีความหนาแน่นประชากร 88 คน/ตร.กม.
ทางด้านประวัติศาสตร์ จังหวัดโก-รนตาโลเคยเป็นศูนย์กลางการแพร่ขยายของศาสนาอิสลามในอินโดนีเซียตะวันออกเมื่อครั้งก่อนยุคล่าอาณานิคม จังหวัดยังเป็นศูนย์กลางอำนาจของอาณาจักรอิสระหลายครั้ง เมื่อชาวดัตช์มาถึงเมื่อต้นศตวรรษที่ 17 และได้ชนะต่ออาณาจักรท้องถิ่นและได้ยึดครองบริเวณนั้นเป็นหมู่เกาะอินเดียตะวันออกของเนเธอร์แลนด์ในที่สุด จังหวัดโก-รนตาโลถูกยึดครองโดยญี่ปุ่นในช่วงสั้น ๆ ระหว่างสงครามโลกครั้งที่สอง ก่อนจะได้รับอิสรภาพเป็นส่วนหนึ่งของสาธารณรัฐอินโดนีเซีย โก-รนตาโลเป็นส่วนหนึ่งของจังหวัดซูลาเวซีเหนือ แต่หลังจากการลาออกของซูฮาร์โต รัฐบาลตัดสินใจตั้งจังหวัดใหม่ที่มีวัฒนธรรมของตนเองและมีศาสตร์ที่แตกต่างกัน โดยต่างจากจังหวัดซูลาเวซีเหนือที่มีคนนับถือคริสต์จำนวนมากและยังคงเป็นส่วนหนึ่งของการกระจายอำนาจประเทศ จึงได้ก่อตั้งจังหวัดขึ้นเมื่อวันที่ 2 ธันวาคม 2000
เมื่อเปรียบเทียบกับจังหวัดอื่นของอินโดนีเซีย จังหวัดโก-รนตาโลเป็นหนึ่งในจังหวัดที่พัฒนาน้อยที่สุด จากข้อมูลปี 2017 จังหวัดโก-รนตาโลได้คะแนน 0.670 จากดัชนีการพัฒนามนุษย์ อยู่อันดับ 28 จาก 34 จังหวัด เมื่อเปรียบเทียบกับจังหวัดข้างเคียบอย่าง จังหวัดซูลาเวซีเหนือ โครงสร้างพื้นฐานของจังหวัดยังพัฒนาได้แย่มาก จังหวัดมักมีปัญหาจากวิกฤตการณ์ไฟฟ้า รวมถึงการขาดแคลนน้ำ
กันยายนทมิฬ
กันยายนทมิฬ เป็นความขัดแย้งระหว่างกองทัพจอร์แดน นำโดยสมเด็จพระราชาธิบดีฮุสเซนแห่งจอร์แดนกับองค์การปลดปล่อยปาเลสไตน์ (PLO) นำโดยยัสเซอร์ อาราฟัต การปะทะหลักเกิดขึ้นระหว่างวันที่ 16-27 กันยายน ค.ศ. 1970 แต่ยังมีการปะทะกันประปรายจนถึงวันที่ 17 กรกฎาคม ค.ศ. 1971
การที่จอร์แดนเสียเขตเวสต์แบงก์ให้อิสราเอลในสงครามหกวัน ทำให้นักรบปาเลสไตน์หรือเฟดายีนย้ายฐานไปที่เมืองคาราเมห์ในจอร์แดน ปี ค.ศ. 1968 กองทัพอิสราเอลโจมตีเมืองคาราเมห์เพื่อตอบโต้การโจมตีของเฟดายีนครั้งก่อนหน้าและลงโทษจอร์แดนที่ให้การสนับสนุน การสู้รบครั้งนี้ทำให้เฟดายีนได้รับการสนับสนุนจากชาติอาหรับมากขึ้น ในปี ค.ศ. 1970 เฟดายีนที่เริ่มมีอำนาจในจอร์แดนประกาศจะล้มล้างราชวงศ์ฮัชไมต์และพยายามลอบปลงพระชนม์กษัตริย์ฮุสเซน 2 ครั้ง ต่อมาในเดือนกันยายน ปีเดียวกัน กลุ่มแนวร่วมประชาชนเพื่อการปลดปล่อยปาเลสไตน์จี้เครื่องบิน 3 ลำให้ลงจอดที่ดอว์สันส์ฟิลด์ในเมืองซาร์กาเพื่อเรียกร้องให้ปล่อยตัวนักโทษชาวอาหรับและปาเลสไตน์ เหตุการณ์นี้เป็นเสมือนฟางเส้นสุดท้ายที่ทำให้กษัตริย์ฮุสเซนสั่งขับไล่กลุ่มเฟดายีนให้ออกไปจากจอร์แดน
วันที่ 17 กันยายน ค.ศ. 1970 กองทัพจอร์แดนล้อมเมืองอัมมานและเออร์บิดที่มีเฟดายีนอยู่ก่อนจะยิงถล่มด้วยปืนใหญ่ วันต่อมา กองทัพซีเรียเข้ามาสนับสนุนเฟดายีน ในวันที่ 22 กันยายน กองทัพซีเรียถอนกำลังหลังถูกจอร์แดนโจมตีทางภาคพื้นดินและทางอากาศอย่างหนัก แต่ความกดดันจากชาติอาหรับทำให้กษัตริย์ฮุสเซนยอมลงนามอนุญาตให้เฟดายีนอยู่ในจอร์แดนต่อไป อย่างไรก็ตามจอร์แดนโจมตีอีกครั้งในปีต่อมา การสู้รบจบลงในวันที่ 17 กรกฎาคม ค.ศ. 1971 เมื่อเฟดายีนยอมจำนนหลังถูกล้อมใกล้เมืองอาจลอน
หลังการสู้รบ จอร์แดนยอมให้เฟดายีนอพยพไปที่เลบานอน กลายเป็นชนวนเหตุหนึ่งที่นำไปสู่สงครามกลางเมืองเลบานอน ด้านชาวปาเลสไตน์ก่อตั้งองค์การกันยายนทมิฬโดยมีจุดประสงค์เพื่อแก้แค้นจอร์แดน พวกเขาลอบสังหารวาสฟี อัล-ทอล นายกรัฐมนตรีจอร์แดนก่อนจะก่อเหตุสังหารนักกีฬาชาวอิสราเอลในกีฬาโอลิมปิกฤดูร้อน 1972 ที่เมืองมิวนิก ประเทศเยอรมนีตะวันตก
การศึกษาในประเทศกาตาร์
การศึกษาในประเทศกาตาร์ ถูกควบคุมโดยสภาการศึกษาสูงสุดแห่งกาตาร์ หรือ เอสอีซี และกระทรวงศึกษาธิการแห่งกาตาร์ หรือ เอ็มโออี สภาการศึกษาสูงสุดแห่งกาตาร์มีหน้าที่ดูแลรับผิดชองโรงเรียนเอกชน ส่วนกระทรวงศึกษาธิการแห่งกาตาร์มีหน้าที่สนับสนุนโรงเรียนเอกชน มีโรงเรียนเกิดขึ้นครั้งแรกในประเทศเมื่อปี ค.ศ. 1956 การศึกษาขั้นประถมศึกษาในประเทศซึ่งถือว่าสำคัญสำหรับเด็กภายในประเทศ และอาจเรียนฟรีในโรงเรียนสาธารณะ
การศึกษาในประเทศกาตาร์ถือว่ามีความหลากหลายทางการศึกษา มีหลายโรงเรียนที่มีระบบหลักสูตรการเรียนนานาชาติ มีโรงเรียนนานาชาติภายในประเทศทั้งหมด 338 แห่ง มีมหาวิทยาลัยที่สำคัญของโลกที่เป็นสาขาย่อยโดยตั้งอยู่ในภายในประเทศ ภายในเมืองการศึกษา และอยู่แถวชานเมืองเมืองโดฮา
ภาษาอูอับเมโต
Uab Meto หรือ Dawan เป็นภาษาในตระกูลภาษาออสโตรนีเชียน พูดโดยชาวอะโตนีในติมอร์ตะวันตก และยังมีการพูดในเทศบาลโอเอกูซีของติมอร์ตะวันออก ซึ่งเรียกว่า Baikenu. Baikenu ใช้คำจากภาษาโปรตุเกส เช่น "obrigadu" สำหรับขอบคุณ แทนภาษาอินโดนีเซีย "terima kasih"
มโย่ไลง์วี่น
มโย่ไลง์วี่น () เป็นนักฟุตบอลระดับกองหน้าชาวพม่า และเป็นผู้ทำประตูสูงสุดในไทเกอร์คัพ 1998
ซีนอนไดฟลูออไรด์
ซีนอนไดฟลูออไรด์ (Xenon difluoride) เป็นสารประกอบที่มีสูตรเคมี XeF เป็นสารประกอบของซีนอนที่มีความเสถียรภาพมากที่สุดสารหนึ่ง เนื่องจากสารประกอบฟลูออไรด์อนินทรีย์ไม่สามารถใช้ร่วมกับโควาเลนต์อื่น ๆ ได้ จึงมีความไวต่อความชื้น และจะสลายตัวเมื่อสัมผัสกับแสงหรือไอน้ำ มีลักษณะเป็นผลึกแข็งสีขาวทึบ นอกจากนี้ยังมีกลิ่นเหม็นและความดันไอน้ำต่ำ
ลิม จ๊อก ฮอย
ดาโต๊ะ ปาดูกา ลิม จ๊อก ฮอย () เป็นข้าราชการชาวบรูไนและเป็นเลขาธิการอาเซียนคนปัจจุบัน ในอดีตเคยดำรงตำแหน่งรัฐมนตรีว่าการกระทรวงต่างประเทศและรองปลัดกระทรวงการต่างประเทศและการค้าของบรูไน
ด้ายแดง (ละครโทรทัศน์)
ด้ายแดง เป็นละครโทรทัศน์ไทยแนวโรแมนติก-ดราม่า ผลิตโดย เมจิค อีฟ วัน เอนเทอร์เทนเม้นท์ จำกัด โดยผู้จัด พิยดา จุฑารัตนกุล จากบทประพันธ์ของ ศิริลักษณ์ ศรีสุคนธ์ บทโทรทัศน์โดย พัทชุลี กำกับการแสดงโดยวรวิทย์ ขัตติยโยธิน นำแสดงโดยผู้มากฝีมือ นพพล โกมารชุน และ สินจัย เปล่งพานิช พร้อมร่วมด้วย ณัฐวุฒิ สกิดใจ ควงคู่กับ คริส หอวัง และนักแสดงระดับแถวหน้าของเมืองไทยไว้อย่างคับคั่ง
อือซึก-เกิล
อือซึก-เกิล (, , , ; , ) เป็นทะเลสาบในเทือกเขาเทียนชาน ทางภาคตะวันออกของคีร์กีซสถาน ทะเลสาบนี้เป็นทะเลสาบที่ลึกเป็นอันดับที่ 7 ของโลก และใหญ่เป็นอันดับที่ 10 ของโลกตามปริมาตร และทะเลสาบน้ำเค็มที่ใหญ่เป็นอันดับที่สองหลังจากทะเลแคสเปียน อือซึก-เกิลแปลว่า "ทะเลสาบอุ่น" ในภาษาคีร์กีซ แม้ว่าจะล้อมรอบด้วยยอดเขาที่ปกคลุมด้วยหิมะ แต่ก็ไม่เคยแข็ง
อือซึก-เกิลยาวประมาณ และกว้างที่สุดประมาณ และมีพื้นที่ประมาณ เป็นทะเลสาบกลางเทือกเขาที่ใหญ่เป็นอันดับสองรองจากทะเลสาบติติกากาในทวีปอเมริกาใต้ อยู่ที่ระดับความสูงประมาณ และจุดที่ลึกที่สุดลึกประมาณ
มีประมาณแม่น้ำและลำธารรวม 118 สายไหลลงทะเลสาบ แม่น้ำที่ใหญ่ที่สุดคือ Djyrgalan และ Tyup ทะเลสาบไม่มีทางน้ำไหลออก แต่นักอุทกวิทยาหลายคนตั้งสมมุติฐานว่ามีน้ำจากทะเลสาบซึมลงใต้ดินสู่แม่น้ำชู มีแร่มอโนไฮโดรแคลไซต์ที่ก้นทะเลสาบ
ความเค็มของทะเลสาบนี้ประมาณร้อยละ 0.6 เมื่อเทียบกับความเค็มร้อยละ 3.5 ของน้ำทะเลทั่วไป ถึงแม้ว่าระดับน้ำในทะเลสาบสูงกว่าในยุคกลางประมาณ 8 เมตร แต่ในปัจจุบันระดับน้ำลดลงประมาณ 5 เซนติเมตรต่อปีเนื่องจากการผันน้ำ
ทะเลสาบและพื้นที่ใกล้เคียงอยู่ในจังหวัดอือซึก-เกิลของคีร์กีซสถาน
ระดับน้ำในทะเลสาบมีความสูงกว่าในยุคกลาง นักดำน้ำได้พบซากการตั้งถิ่นฐานที่จมอยู่ใต้น้ำในพื้นที่ตื้น ๆ รอบ ๆ ทะเลสาบ ในเดือนธันวาคม พ.ศ. 2550 รายงานจากทีมนักประวัติศาสตร์คีร์กีซที่นำโดย Vladimir Ploskikh รองประธานสถาบันวิทยาศาสตร์คีร์กีซสถาน นักโบราณคดีของทีมได้ค้นพบซากปรักหักพังของอารยธรรมชั้นสูงเมื่อ 2,500 ปีก่อนที่ด้านล่างของทะเลสาบ ข้อมูลและสิ่งที่พบได้ชี้ให้เห็นว่าเมืองโบราณถือว่าเป็นมหานครในยุคนั้น การค้นพบประกอบด้วยกำแพงที่บางแห่งทอดยาวถึง และร่องรอยของเมืองขนาดใหญ่ที่มีพื้นที่หลายตารางกิโลเมตร และยังมีการค้นพบอื่น ๆ เช่น มูนดินที่ฝังศพชาวไซเธียนที่ถูกกัดกร่อนตลอดหลายศตวรรษด้วยคลื่น และศิลปวัตถุที่ได้รับการเก็บรักษาไว้เป็นอย่างดี
อังตอนียู ดือ ออลีไวรา ซาลาซาร์
อังตอนียู ดือ ออลีไวรา ซาลาซาร์ (, 28 เมษายน ค.ศ. 1889-27 กรกฎาคม ค.ศ. 1970) เป็นนักเศรษฐศาสตร์จากโปรตุเกสที่ดำรงตำแหน่งนายกรัฐมนตรีของประเทศระหว่าง ค.ศ. 1932–1968 เขาเป็นที่รู้จักกันเป็นอย่างดีในระบอบการปกครอง "อึชตาดูโนวู" จนกระทั่ง ค.ศ. 1974
เมซีเย 32
เมซีเย 32 (Messier 32, M32 หรือ NGC 221) เป็นดาราจักรที่อยู่ห่างจากโลกประมาณ 2.65 ล้านปีแสงปรากฏในกลุ่มดาวแอนดรอมิดา เมซีเย 32 เป็นดาราจักรบริวารของดาราจักรแอนดรอมิดา (M31) และได้รับการค้นพบโดยกีโยม เลอ ฌ็องตี ใน ค.ศ. 1749 เมซีเย 32มีขนาดเส้นผ่าศูนย์กลาง 6.5 ± 0.2 พันปีแสง ที่จุดกว้างที่สุด
WISE 1405+5534
WISE 1405+5534 (ชื่อเต็ม WISEPC J140518.40+553421.4) เป็นดาวแคระน้ำตาลของการจัดประเภทดาวฤกษ์ Y0 (pec?) ตั้งอยู่ในกลุ่มดาวหมีใหญ่ ที่ประมาณ 25.3 ปีแสงจากโลก เป็นหนึ่งในเพื่อนบ้านที่ใกล้ที่สุดของดวงอาทิตย์
WISE 0607+2429
WISEP J060738.65+242953.4 (ชื่อย่อเป็น W0607+2429 ) เป็นดาวแคระน้ำตาลในชั้น L8 ของสเปกตรัม ตั้งอยู่ในกลุ่มดาวคนคู่ไกลประมาณ 25 ปีแสงจากโลก
81 เจมิโนรัม
81 เจมิโนรัม เป็นดาวในกลุ่มดาวคนคู่ มีค่าความส่องสว่างปรากฏคือ 4.88
วัตถุแข็งเกร็ง
ในทางฟิสิกส์ วัตถุแข็งเกร็ง คือ ของแข็งทางกายภาพซึ่งมีการเปลี่ยนแปลงสภาพเป็นศูนย์ หรือน้อยมาก ๆ จนสามารถละเลยได้ ระยะทางระหว่างจุดสองจุดใด ๆ บนวัตถุแข็งเกร็งจะมีค่าคงที่ตลอดเวลา โดยไม่คำนึงถึงแรงภายนอกที่กระทำต่อมัน วัตถุแข็งเกร็งมักอยู่ในรูปแบบของการกระจายตัวอย่างต่อเนื่องของมวล
ในการศึกษาของทฤษฎีสัมพันธภาพพิเศษ วัตถุแข็งเกร็งที่สมบูรณ์ไม่มีอยู่จริง และวัตถุที่สามารถสมมติว่าเป็นวัตถุแข็งเกร็งได้ก็ต่อเมื่อพวกมันไม่ได้กำลังเคลื่อนที่ด้วยความเร็วเข้าใกล้ความเร็วแสง ทางด้านกลศาสตร์ควอนตัม วัตถุแข็งเกร็งมักจะถูกคิดว่าเป็นชุดของจุดมวล เช่น ในโมเลกุลควอนตัม (ซึ่งประกอบด้วยจุดมวล คือ อิเล็กตรอน และนิวคลีไอ) มักจะถูกมองว่าเป็นวัตถุแข็งเกร็ง (ดูการจัดประเภทของโมเลกุลเป็นใบพัดแข็ง)
สมการออยเลอร์-ลากรางจ์
ในวิชาแคลคูลัสของการแปรผัน สมการออยเลอร์-ลากรางจ์ หรือสมการลากรางจ์ คือ สมการปริพันธ์อันดับสองโดยมีผลเฉลยเป็นฟังก์ชัน stationary ถูกพัฒนาโดยนักคณิตศาสตร์ชาวสวิสเซอร์แลนด์ชื่อเลออนฮาร์ด ออยเลอร์และนักคณิตศาสตร์ชาวอิตาลี่-ฝรั่งเศสชื่อโฌแซ็ฟ-หลุยส์ ลากร็องฌ์ ในปี 1750s
เนื่องจากฟังก์ชันที่หาอนุพันธ์ได้ (differentiable functional) จะคงที่ ณ บริเวณที่มีค่าสูงสุดและต่ำสุด สมการออยเลอร์-ลากรางจ์จะมีประโยชน์มากในการแก้ปัญหาการหาค่าที่เหมาะที่สุด (optimization) ซึ่งให้ค่าบางอย่าง อาจจะเป็นค่าน้อยสุดหรือมากสุดก็ได้ วิธีการนี้เป็นการอุปไมยจากทฤษฎีบทของแฟร์มาร์ตในแคลคูลัส ซึ่งระบุว่าที่จุดใด ๆ บนฟังก์ชันที่หาอนุพันธ์ได้ จะนำไปสู่ค่าสูงสุดหรือต่ำสุดของบริเวณที่พิจารณา (local extremum) ของฟังก์ชัน จากการแก้อนุพันธ์ของฟังก์ชันเท่ากับศูนย์
ในกลศาสตร์แบบลากรองจ์ เนื่องจากหลักการของแฮมิลตันที่อนุรักษ์พลังงาน (stationary action) การวิวัฒนาการของระบบฟิสิกส์จึงถูกอธิบายด้วยผลเฉลยของสมการออยเลอร์-ลากรางจ์สำหรับอธิบายแอคชันของระบบ ในกลศาสตร์คลาสสิก (classical mechanics) สมการออยเลอร์-ลากรางจ์สามารถให้ผลเฉลยที่สอดคล้องกับการใช้กฎการเคลื่อนที่ของนิวตัน (Newton's laws of motion) แต่ประโยชน์ คือ จะให้รูปแบบสมการสำหรับระบบในระบบพิกัดทั่วไปซึ่งจะสามารถนำมาประยุกต์ใช้กับระบบพิกัดได้อย่างหลากหลาย ในทฤษฎีสนามคลาสสิก (classical field theory) จะมีรูปแบบสมการของออยเลอร์-ลากรางจ์ที่สามารถใช้คำนวณพลศาสตร์ของสนามได้
แอนดรอมิดา 1
แอนดรอมิดา 1 () เป็นดาราจักรทรงกลมแคระ (dwarf spheroidal galaxy) ไกลประมาณ 2.40 ล้านปีแสงในกลุ่มดาวแอนดรอมิดา แอนดรอมิดา 1 เป็นส่วนหนึ่งของกลุ่มดาราจักรท้องถิ่นและดาราจักรบริวารของดาราจักรแอนดรอมิดา (เอ็ม31) อยู่ประมาณ 3.5 องศาทางตอนใต้และทางตะวันออกของดาราจักรแอนดรอมิดาเล็กน้อย
แอนดรอมิดา 2
แอนดรอมิดา 2 () เป็นดาราจักรทรงกลมแคระ ห่างประมาณ 2.22 ล้านปีแสงในกลุ่มดาวแอนดรอมิดา แม้จะอยู่ในกลุ่มท้องถิ่น แต่ไม่ชัดเจนว่าเป็นบริวารของดาราจักรแอนดรอมิดาหรือดาราจักรไทรแองกูลัม
ภาษาเตฟาโร
เตฟาโร เป็นภาษาในกลุ่มภาษาปาปัวที่พูดอยู่ในจังหวัดปาปัวของอินโดนีเซียทางชายหาดของอ่าวเจินเดอราวาซิฮ์
ภาษาเตฟาโรมีความใกล้เคียงด้านศัพท์กับภาษาในกลุ่มภาษาอ่าวเคลฟิงก์ตะวันออก และอาจเป็นภาษาหนึ่งในกลุ่มภาษานั้น แต่มีหลักฐานยืนยันน้อยเกินกว่าที่จะสรุปเช่นนั้นได้
คาอัวยัน (จังหวัดอีซาเบลา)
คาอัวยัน (ภาษาอีโลกาโน: Siudad ti Cauayan, ภาษาฟิลิปีโน: ungsod ng Cauayan) เป็นนครอันดับสามในจังหวัดอีซาเบลา, ฟิลิปปินส์ ประชากรในปี ค.ศ. 2015 มีประมาณ 129,523 คน
อาร์ติสตัสอาเซซิโนส
อาร์ติสตัสอาเซซิโนส (; ยังเป็นที่รู้จักกันในนาม โดเบลอา หรือ อาอา) เป็นแก๊งข้างถนนเม็กซิโก ที่ทำงานในฐานะปีกติดอาวุธของแก๊งค้ายาซินาโลอา ในซิวดัดฆัวเรซ
การแกว่งกวัด
การแกว่งกวัด เป็นการเคลื่อนที่ซ้ำไปมา จากด้านหนึ่งไปอีกตำแหน่งหนึ่งรอบตำแหน่งกลาง (มักจะเป็นจุดสมดุล) หรือระหว่างจุดสองจุดหรือมากกว่านั้น พจน์ของ"การสั่น" ถูกใช้ในการอธิบายการกวัดแกว่งเชิงกล ตัวอย่างที่คุ้นเคยเรื่องการกวัดแกว่ง ได้แก่ การแกว่งของลูกตุ้ม และไฟฟ้ากระแสสลับ
การแกว่งกวัดที่เกิดขึ้นไม่เพียงพบในระบบกลศาสตร์เท่านั้น แต่ยังพบในระบบไดนามิกแทบจะทุกแขนงของวิทยาศาสตร์ ยกตัวอย่างเช่น การเต้นของหัวใจมนุษย์ (สำหรับการไหลเวียนโลหิต) วัฏจักรธุรกิจในระบบเศรษฐศาสตร์ วัฏจักรประชากรของผู้ล่า-เหยื่อในสาขานิเวศวิทยา ธรณีพิภพใต้พิภพในสาขาธรณีวิทยา การสั่นของสายในเครื่องดนตรี การส่งสัญญาณเป็นระยะ ๆ ของเซลล์ประสาทในสมอง และการกระพริบเป็นระยะ ๆ ของดาวแปรแสงเซฟีด (Cepheid variable stars) ในทางดาราศาสตร์
ลฺหวี่
ลฺหวี่ ถอดเสียงแบบพินอิน และแบบเวด-ไจลส์ ว่า Lü เป็นนามสกุลจีน เขียนเป็นอักษรจีนตัวย่อว่า 吕 และเขียนเป็นอักษรจีนตัวเต็มว่า 呂 เป็นนามสกุลที่ใช้มากที่สุดเป็นอันดับที่ 47 ของประเทศจีน มีผู้ใช้นามสกุลนี้ราว 5.6 ล้านคน หรือคิดเป็น 0.47% ของประชากรชาวจีนในปี ค.ศ. 2002 เป็นนามสกุลที่ใช้กันมากเป็นพิเศษในมณฑลชานตงและมณฑลเหอหนาน
นามสกุลนี้มีที่มาจากชื่อรัฐลฺหวี่ของจีนยุคโบราณ ลฺหวี่ ช่าง (ราวศตวรรษที่ 11 ก่อนคริสตกาล รู้จักกันในชื่อเจียง จื่อหยา) ผู้ก่อตั้งรัฐฉี เป็นคนแรกที่พบว่าใช้นามสกุลนี้ ลฺหวี่จัดเป็นนามสกุลลำดับที่ 22 ใน ตำรา"นามสกุล 100 ตระกูล"ของราชวงศ์ซ่ง
การศึกษาในประเทศคูเวต
รัฐคูเวตตั้งอยู่ทางเหนืออ่าวเปอร์เซีย ซึ่งมีนโยบายสนับสนุนทางการศึกษา โดยให้โอกาสแก่เด็กทุกคนให้ได้รับการศึกษาโดยไม่แบ่งชนชั้นหรือวรรณะ แม้ว่าจะเป็นเด็กที่ต้องดูแลเป็นพิเศษ ประเทศคูเวตได้รับการจัดอันดับอยู่ที่อันดับ 63 ตามดัชนีการพัฒนามนุษย์ หรือ เฮชดีไอ โดยจัดอันดับในปี ค.ศ. 2011 ซึ่งจัดทำโดยโครงการพัฒนาแห่งสหประชาชาติ หรือ ยูเอ็นดีพี ถือว่าเกินมาตราฐานที่ได้ตั้งไว้ในส่วนท้องถิ่นของประเทศ ระบบการศึกษาในประเทศคูเวตถือว่าประสบความสำเร็จอย่างมาก ในปี ค.ศ. 2006 โดยค่าบำรุงการศึกษาภายในประเทศเป็นร้อยละ 13 ของค่าใช้จ่ายภายในประเทศ เมื่อเทียบกับกลุ่มประเทศองค์การเพื่อความร่วมมือและการพัฒนาทางเศรษฐกิจ หรือ โออีซีดี แม้จะต่ำกว่ากลุ่มประเทศในแถบอาหรับ แต่ถ้าเป็นจีดีพีประเทศมีร้อยละ 3.9 ซึ่งถือว่าต่ำในกลุ่มประเทศองค์การเพื่อความร่วมมือและการพัฒนาทางเศรษฐกิจ
ในปี ค.ศ. 2005 การรู้หนังสือของประเทศคูเวตถือว่าอยู่ที่ร้อยละ 94
ประเทศคูเวตมุ่งมั่นที่จะพัฒนาเด็กทุกเพศและทุกวัย กระทรวงศึกษาธิการยังเน้นให้ผู้หญิงภายในประเทศหันมาทำงาน โดยมีการเปิดเปิดโรงฝึกอาชีพ เช่น ในปี ค.ศ. 1989 มีการเปิดคลินิกเพื่อให้ผู้หญิงที่สนใจในวิชาพยาบาล เป็นต้น
รัฐบาลประเทศคูเวตจะมอบทุนให้กับนักเรียนที่สามารถเข้าไปสู่มหาวิทยาลัยในสหรัฐ, สหราชอาณาจักร หรือสถาบันการต่างประเทศ
แม่น้ำราจัง
แม่น้ำราจัง () เป็นแม่น้ำในรัฐซาราวัก ประเทศมาเลเซีย แม่น้ำอยู่ทางทิศตะวันตกเฉียงเหนือของเกาะบอร์เนียวและมีต้นกำเนิดอยู่ที่เทือกเขาอีรัน แม่น้ำมีความยาวประมาณ 563 กม. ไหลผ่านเมืองกาปิตแล้วลงทะเลจีนใต้ แม่น้ำราจังเป็นแม่น้ำสายยาวที่สุดในประเทศมาเลเซีย แควแม่น้ำสายสำคัญได้แก่ แม่น้ำบาลูวี แม่น้ำกาตีบัซ แม่น้ำเงอมะฮ์ แม่น้ำอีรัน แม่น้ำปีลา แม่น้ำบัลเละฮ์ แม่น้ำบังกิต และแม่น้ำกาโนวิต
โครงการโรงไฟฟ้าพลังน้ำที่ใหญ่และสูงที่สุดในประเทศมาเลเซียคือ โครงการเขื่อนโรงไฟฟ้าพลังน้ำบากุนตั้งอยู่ใกล้กับน้ำตกบากุน บริเวณแม่น้ำบาลูวี
เขตพิเศษยกยาการ์ตา
เขตพิเศษยกยาการ์ตา (; ; ) เป็นเขตพิเศษมีสถานะเท่าจังหวัดของประเทศอินโดนีเซีย ทางตอนใต้ของเกาะชวา อยู่ติดกับมหาสมุทรอินเดียทางทิศใต้ และมีพื้นที่ติดกับจังหวัดชวากลาง ปกครองโดยรัฐสุลต่านยกยาการ์ตา เขตพิเศษนี้เป็นดินแดนเดียวที่ได้การยอมรับอย่างเป็นทางการว่าเป็นราชาธิปไตยจากรัฐบาลอินโดนีเซีย มีเมืองหลวงคือ ยกยาการ์ตา ที่เป็นศูนย์กลางเศรษฐกิจ
รัฐสุลต่านยกยาการ์ตาก่อตั้งมาตั้งแต่ปี ค.ศ. 1755 ได้สนับสนุนในการเป็นเอกราชของอินโดนีเซียอย่างไม่เปลี่ยนแปลงในช่วงการปฏิวัติชาติอินโดนีเซีย (1945–1949) เขตพิเศษยกยาการ์ตาปกครองโดยสุลต่านฮาเมิงกูบูโวโนในฐานะผู้ว่าเขตพิเศษ และเจ้าชายปากูอาลัมในฐานะรองผู้ว่าฯ เขตพิเศษมีพื้นที่ 3,185.8 ตร.กม. เป็นจังหวัดที่เล็กที่สุดเป็นอันดับ 2 ถัดจากจาการ์ตา
ยาเบื่อหนู
ยาเบื่อหนู () เป็นสารเคมีที่ใช้ในการควบคุมสัตว์รังควาน ซึ่งถูกผลิตและจัดจำหน่ายโดยมีวัตถุประสงค์หลักเพื่อฆ่าสัตว์ฟันแทะ
ยาเบื่อหนูบางชนิดฆ่าสัตว์ฟันแทะทันทีเมื่อสัมผัส ในขณะที่สารบางชนิดอื่นต้องถูกสัมผัสมากกว่าหนึ่งครั้งถึงจะแสดงผล สัตว์ฟันแทะมักจะไม่กินอาหารที่แปลกใหม่ (สะท้อนกับการปรับตัวของสัตว์ฟันแทะที่ไม่สามารถอาเจียนอาหาร) แต่จะชิม รอและสังเกตว่าอาหารที่กินทำให้ตัวสัตว์เองหรือสัตว์อื่นป่วยหรือไม่ โดยพฤติกรรมการเข็ดขยาดต่อสารพิษ (poison shyness) ของสัตว์จะถูกรับมือด้วยสารพิษที่มีผลกับสัตว์เมื่อสัมผัสหลายครั้ง
นอกจากยาเบื่อหนูยังเป็นสารที่ก่อพิษโดยตรงกับสัตว์เลี้ยงลูกด้วยนมเช่น สุนัข แมว และมนุษย์ สารเคมีกำจัดหนูยังสามารถก่อพิษทางอ้อมให้แก่สัตว์ที่ล่าหรือกินซากสัตว์ฟันแทะที่ตายจากสารเคมีกำจัดหนู
ยาต้านการแข็งตัวของเลือด (anticoagulant) มีความหมายคือสารที่ได้รับหลายครั้ง (ฆ่าสัตว์หลังจากหนึ่งถึงสองอาทิตย์ที่กินสารในปริมาณอันตราย มักไม่เร็วกว่านี้) การได้รับสารเพียงครั้งเดียว (ยารุ่นที่สอง) หรือหลายครั้ง (ยารุ่นที่หนึ่ง) ซึ่งทำหน้าที่ในกีดกันวงจรของวิตามินเคและก่อให้เกิดข้อบงพร่องในการผลิตสารที่มีผลของการให้เลือดแข็งตัว โดยส่วนใหญ่คือโพรทรอมบิน (prothrombin) โปรคอนเวอร์ติน (proconvertin)
นอกจากการก่อความบกพร่องในระบบอาหารแล้ว สารยาต้านการแข็งตัวของเลือด 4-ไฮดรอกซีคูมาริน (4-hydroxycoumarin) 4-ไธโอโครมเมนอน (4-thiochromenone) และอินดานไดโอน (indandione) ยังสามารถสร้างความเสียหายให้แก่หลอดเลือดฝอยเมื่อสัตว์กินสารเป็นจำนวนมาก โดยสารนี้ทำให้การผ่านของสารอื่น ๆ ในเส้นเลือดง่ายขึ้น จนกระทั่งเกิดการตกเลือดภายใน ผลกระทบเหล่านี้เกิดขึ้นเรื่อยในเวลาหลายวัน จนกระทั่งเมื่อถึงการก่อพิษขั้นสุดท้าย สัตว์ฟันแทะจะเหนื่อยล้าและล้มลงเนื่องจากภาวะของเหลวในกระแสเลือดลดลงหรือโลหิตจาง และตายอย่างสงบ ข้อสงสัยเกี่ยวกับการใช้สารเหล่านี้เพื่อกำจัดสัตว์ฟันแทะเป็นวิธีที่ปรานีหรือไม่ ได้รับความสนใจมากยิ่งขึ้น
ข้อได้เปรียบของการใช้ยาต้านการแข็งตัวของเลือดเพื่อกำจัดหนูคือระยะเวลาสำหรับสารพิษที่ออกฤทธิ์และฆ่าสัตว์ ซึ่งหมายความว่าสัตว์ฟันแทะจะไม่รู้ตัวว่าสารพาที่กินเป็นสิ่งที่ก่อความเสียหายภายในร่างกายของมันเอง
วิตามินเค-1 สามารถใช้เพื่อเป็นยาแก้พิษสำหรับสัตว์เลี้ยงหรือมนุษย์ที่ได้รับยาต้านการแข็งตัวของเลือด สารพิษเหล่านี้ทำหน้าที่โดยปิดกั้นการทำงานของตับ และในกรณีที่อยู่ในขั้นติดพิษที่สูง ร่างกายจะไม่มีสารที่มีผลของการให้เลือดแข็งตัวหลายชนิด และปริมาณของเลือดที่หมุนเวียนจะหายไป เพราะฉะนั้นการให้เลือด (ซึ่งมีสารที่มีผลของการให้เลือดแข็งตัว) สามารถช่วยชีวิตสัตว์ที่ได้รับสารพิษได้
มหาวิทยาลัยมหามกุฏราชวิทยาลัย วิทยาเขตศรีล้านช้าง ศูนย์การศึกษาชุมแพ
มหาวิทยาลัยมหามกุฏราชวิทยาลัย วิทยาเขตศรีล้านช้าง ศูนย์การศึกษาชุมแพ () เป็นศูนย์การศึกษาของมหาวิทยาลัยมหามกุฏราชวิทยาลัย วิทยาเขตศรีล้านช้าง ตั้งอยู่ที่อำเภอชุมแพ จังหวัดขอนแก่น
มหาวิทยาลัยมหามกุฏราชวิทยาลัย วิทยาเขตศรีล้านช้าง ศูนย์การศึกษาชุมแพ ก่อตั้งขึ้นเมื่อวันที่ 28 มกราคม พ.ศ. 2547 โดยเริ่มแรกกรรมการประจำวิทยาเขตศรีล้านช้าง ได้ประชุมพิจารณาโครงการขยายห้องเรียนมาเปิดสอนที่อำเภอชุมแพ จังหวัดขอนแก่น
อาลค์มาร์
อาลค์มาร์ (; ) เป็นนครและเทศบาลในประเทศเนเธอร์แลนด์ ตั้งอยู่ในจังหวัดนอร์ทฮอลแลนด์ อาลค์มาร์เป็นที่รู้จักเรื่องการมีตลาดเนยดั้งเดิม เป็นจุดหมายการท่องเที่ยวด้านวัฒนธรรม
เจน วงศ์วรโชติ
เจน วงศ์วรโชติ (เกิด 7 มกราคม พ.ศ. 2527) เป็นนักวิ่งระยะไกลหญิงชาวไทย
เธอได้ศึกษาที่ประเทศสหรัฐอเมริกา โดยได้รับปริญญาด้านการจัดการปัญหาสาธารณสุข ที่มหาวิทยาลัยโคลัมเบีย ในปี พ.ศ. 2557 เธอได้เข้าร่วมการแข่งขันนิวยอร์กรันเนอร์ ซึ่งเธอได้รับเลือกให้เป็นนักวิ่งประจำปีในกลุ่มอายุเดียวกับของเธอ เธอได้รับเหรียญทองแดงในการแข่งขันวิ่ง 10,000 เมตร ของบุคคลหญิงที่การแข่งขันกีฬาภูมิภาคเอเชียตะวันออกเฉียงใต้ 2015 หรือ ซีเกมส์ 2015 จัดขึ้นในประเทศสิงคโปร์ และเธอวิ่งได้ลำดับ 91 ในการแข่งขันโอลิมปิก 2016 หรือ ริโอ 2016 จัดขึ้นในประเทศบราซิล
อะลีครห์
อะลีครห์ (Aligarh เดิมชื่อ Allygurh & Koil) เป็นนครทางตอนเหนือของประเทศอินเดีย ในรัฐอุตตรประเทศ ที่มีชื่อเสียงด้านอุตสาหกรรมกุญแจและเป็นศูนย์กลางบริหารของเขตอะลีครห์ เมืองตั้งอยู่ทางทิศตะวันตกเฉียงเหนือของเมืองกันปุระ 307 กิโลเมตร (191 ไมล์) และอยู่ทางทิศตะวันออกเฉียงใต้ของเมืองหลวงประเทศ กรุงนิวเดลี 145 กิโลเมตร (90 ไมล์) เป็นที่ตั้งของมหาวิทยาลัยอะลีครห์มุสลิม เมืองอะลีครห์เป็นเมืองใหญ่เป็นอันดับ 8 ของรัฐอุตตรประเทศ และใหญ่เป็นอันดับ 55 ของอินเดีย
ขัณฑวา
ขัณฑวา () เป็นเมืองในรัฐมัธยประเทศ ประเทศอินเดีย เป็นศูนย์กลางการปกครองของเขตขัณฑวา เดิมทีชื่อเขตนิมาร์ตะวันออก
ขัณฑวาเป็นเมืองโบราณ มีสถานที่สักการะเป็นจำนวนมากเช่นเดียวกับหลายเมืองของอินเดีย ศาสนสถานส่วนใหญ่เป็นโบสถ์พราหมณ์หรือโบสถ์เชน ตั้งแต่ศตวรรษที่ 12 เป็นศูนย์กลางของศาสนาเชน และในช่วงการปกครองของอังกฤษ ถูกแทนโดยเมืองพุรหานปุระ
ขัณฑวาเป็นชุมทางรถไฟที่สำคัญ มีสายมัลวะเชื่อมต่ออินโดร์กับเดกกัน พบกับเส้นทางหลัก สายตะวันออก–ตะวันตก จากมุมไบไปโกลกาตา
วาเลรี อาซาปอฟ
วาเลรี กรีกอร์เยวิช อาซาปอฟ (; ; 1 มกราคม ค.ศ. 1966 – 23 กันยายน ค.ศ. 2017) เป็นพลโทในกองทัพรัสเซีย สังกัดกระทรวงกลาโหมของรัสเซีย เขาถูกสังหารเมื่อวันที่ 23 กันยายน ค.ศ. 2017 โดยการยิงปืนครกจากกลุ่มก่อการร้ายไอเอสไอแอลใกล้เมืองเดเรซซูร์ระหว่างการต่อสู้ทางทหารของรัสเซียในช่วงสงครามกลางเมืองซีเรีย ตำแหน่งของอาซาปอฟในประเทศซีเรียได้รับการอธิบายโดยกระทรวงกลาโหมในฐานะหัวหน้ากลุ่มของที่ปรึกษาทางทหารรัสเซียในประเทศซีเรีย
วาเลรี อาซาปอฟ เกิดในอำเภอมัลมิชสกี แคว้นคีรอฟ ในครอบครัวชนชั้นแรงงาน โดยเป็นพี่คนโตของสี่พี่น้องในครอบครัว เขาสำเร็จการศึกษาจากโรงเรียนบัญชาการส่งกำลังทางอากาศระดับสูงเรียซาน และได้เป็นนายทหารสัญญาบัตรยศร้อยโทในปี ค.ศ. 1987
เขาเริ่มเข้ารับราชการทหารในกองพลส่งกำลังทางอากาศป้องกันที่ 76 ซึ่งอยู่ในปัสคอฟ แล้วเติบโตสู่ตำแหน่งผู้บัญชาการกองพัน
ใน ค.ศ. 1992–1993 วาเลรี อาซาปอฟ ทำหน้าที่ในเซาท์ออสซีเชีย ในเดือนมกราคมปี ค.ศ. 1995 เขาได้รับการส่งไปยังสาธารณรัฐเชเชนในภาคใต้ของรัสเซีย เขาได้รับบาดเจ็บสาหัสในช่วงยุทธการที่กรอซนืยในช่วงแรกของสงครามเชชเนียครั้งที่หนึ่ง เขาได้รับการผ่าตัดสี่ครั้งในสถาบันทางการแพทย์หลายแห่ง และฟื้นตัวเต็มที่เมื่อหนึ่งปีหลังจากนั้น แต่ยังคงขากะเผลก
เขาเข้าศึกษาที่สถาบันฟรันซ์ในปี ค.ศ. 1997 และได้รับปริญญาในปี ค.ศ. 2000 หลังจากนั้นเขาก็ได้รับการแต่งตั้งให้เป็นรองผู้บัญชาการของอดีตกองทหารส่งกำลังทางอากาศป้องกันเอกราชที่ 345 ที่เป็นส่วนหนึ่งของกองกำลังรักษาสันติภาพที่ประจำการอยู่ในเขตแยกตัวของจอร์เจียที่อับคาเซีย ส่วนในปี ค.ศ. 2001 เขาได้รับการแต่งตั้งเป็นผู้บัญชาการกองทหารส่งกำลังทางอากาศป้องกันเอกราชที่ 345 ครั้นในปี ค.ศ. 2003 พันเอกอาซาปอฟได้มาเป็นรองผู้บัญชาการกองพลส่งกำลังทางอากาศป้องกันที่ 98 ในอีวาโนโว และ 18 เดือนต่อมาเขาก็ได้เป็นเสนาธิการของกองพล ซึ่งในปี ค.ศ. 2003–2004 เขาได้เข้าร่วมในสงครามเชชเนียครั้งที่สอง
ในปี ค.ศ. 2007 เขาได้รับการย้ายจากกองทหารส่งกำลังทางอากาศไปยังกองกำลังภาคพื้นดินและกลายเป็นผู้บัญชาการกองพลทหารปืนใหญ่-ปืนกลที่ 18 ที่ตั้งอยู่ ณ หมู่เกาะคูริล ในตะวันออกไกล
ในปี ค.ศ. 2011 เขาสำเร็จการศึกษาจากสถาบันการทหารกองเสนาธิการแห่งกองทัพรัสเซีย ในเดือนมิถุนายน พันเอก วาเลรี อาซาปอฟ ได้รับการแต่งตั้งเป็นผู้บัญชาการกองพลไรเฟิลยานยนต์พิทักษ์เอกราชที่ 37 (ในกีอัชตา) ของกองทัพที่ 36 ซึ่งประจำการในสาธารณรัฐบูเรียตียา
54 พิสเซียม
54 Piscium เป็นดาวแคระส้ม ห่างจากดวงอาทิตย์ประมาณ 36 ปีแสงในกลุ่มดาวปลา ในปี 2002 ได้มีการยืนยันว่ามีดาวเคราะห์นอกระบบโคจรรอบดาวฤกษ์นี้ และในปี 2006 ได้ค้นพบว่ามีดาวแคระน้ำตาลชื่อ 54 พิสเซียม บี โคจรรอบด้วย
54 พิสเซียม บี
54 Piscium b เป็นดาวแคระน้ำตาล ห่างจากดวงอาทิตย์ประมาณ 36 ปีแสงในกลุ่มดาวปลา โคจรรอบ 54 พิสเซียม ในวงโคจรที่ผิดปกติมากทุก ๆ สองเดือน มวลต่ำสุดเท่าที่คำนวณคือหนึ่งในห้าของดาวพฤหัสบดี
กลีเซอ 86 บี
กลีเซอ 86 บี (Gliese 86 b, Gl 86 b) เป็นดาวเคราะห์นอกระบบห่างจากดวงอาทิตย์ประมาณ 35 ปีแสงในกลุ่มดาวแม่น้ำ โคจรรอบดาวแคระส้มกลีเซอ 86 โดยใช้เวลา 15.78 วัน ค้นพบโดยนักวิทยาศาสตร์ชาวฝรั่งเศสในปี 1998
แม่น้ำกฤษณา
แม่น้ำกฤษณา (Krishna River) เป็นแม่น้ำที่มีปริมาณน้ำไหลเข้าและมีพื้นที่รองรับน้ำมากที่สุดอันดับ 4 ของอินเดีย รองจากแม่น้ำคงคา แม่น้ำโคทาวรี และแม่น้ำพรหมบุตร แม่น้ำมีความยาวเกือบ ยังเป็นแหล่งน้ำสำคัญให้กับรัฐมหาราษฏระ รัฐกรณาฏกะ รัฐเตลังคานา และรัฐอานธรประเทศ
แม่น้ำกฤษณามีต้นกำเนิดอยู่ในฆาตตะวันตกใกล้เมืองมหาพเลศวรที่ระดับความสูงราว 1,300 เมตร ในรัฐมหาราษฏระทางตอนกลางของอินเดีย มีเมืองวิชัยวดาเป็นเมืองใหญ่ที่สุดที่ตั้งอยู่ริมฝั่งแม่น้ำกฤษณา
กลีเซอ 86
กลีเซอ 86 () เป็นดาวแคระส้ม ห่างจากดวงอาทิตย์ประมาณ 36 ปีแสงในกลุ่มดาวแม่น้ำ ได้รับการยืนยันว่าดาวแคระขาวโคจรรอบดาวฤกษ์หลัก ในปี 1998 หอดูดาวยุโรปใต้ได้ประกาศว่าดาวเคราะห์นอกระบบได้โคจรรอบดาวฤกษ์ดวงนี้ด้วย
เอชดี 14412
HD 14412 เป็นดาวแคระเหลืองที่มีระดับสเปกตรัมของ G8V ห่างจากดวงอาทิตย์ 41.86 ปีแสง ในทางตอนใต้ของกลุ่มดาวเตาหลอม
แม่น้ำนรรมทา
แม่น้ำนรรมทา () หรืออาจเรียกว่า เรวา (रेवा) เป็นแม่น้ำทางตอนกลางของประเทศอินเดีย ยังเป็นที่รู้จักว่าเป็น "เส้นชีวิตแห่งคุชราตและมัธยประเทศ" เพราะได้ให้สิ่งต่าง ๆ หลากหลายทางแก่รัฐคุชราตและรัฐมัธยประเทศ ยังได้สร้างขอบเขตประเพณีระหว่างอินเดียเหนือกับอินเดียใต้ และไหลไปทางทิศตะวันตกด้วยความยาว ก่อนที่จะไหลลงอ่าวขัมภัตสู่ทะเลอาหรับ ราว ทางตะวันตกของเมืองภารุชในรัฐคุชราต
ยังเป็นแม่น้ำสายเดียวของสามสายใหญ่ในคาบสมุทรอินเดียที่ไหลจากทิศตะวันออกไปทางทิศตะวันตก (แม่น้ำที่ไหลทางตะวันตกที่ยาวที่สุด) ร่วมไปกับแม่น้ำตาปตีและแม่น้ำมหี และเป็นแม่น้ำสายเดียวในอินเดียที่ไหลผ่านหุบเขาทรุด ไหลผ่านสัตปุระและเทือกเขาวินธยะ แม่น้ำนรรมทาไหลผ่านรัฐมัธยประเทศ () และรัฐมหาราษฏระ (),() (ตามเส้นเขตแดนระหว่างรัฐมัธยประเทศกับมหาราษฏระ () จากนั้นไหลตามเขตแดนระหว่างรัฐมหาราษฏระกับรัฐคุชราต ()
พุรหานปุระ
พุรหานปุระ () เป็นเมืองประวัติศาสตร์ขนาดกลาง ตั้งอยู่ในรัฐมัธยประเทศ ประเทศอินเดีย เป็นศูนย์กลางการปกครองของเขตพุรหานปุระ ตั้งอยู่ฝั่งเหนือของแม่น้ำตาปตี อยู่ทางทิศตะวันตกเฉียงใต้ของเมืองโภปาล 340 กม. (211 ไมล์) และอยู่ทางทิศตะวันออกเฉียงเหนือของกรุงมุมไบ 540 กม. (336 ไมล์) เมืองมีเทศบาลที่ยังเป็นหนึ่งในศูนย์กลางปกครองเขตของรัฐมัธยประเทศ จากข้อมูลประชากรปี ค.ศ. 2011 พุรหานปุระมีประชากร 210,891 คน
จังหวัดนูซาเติงการาตะวันออก
นูซาเติงการาตะวันออก () เป็นจังหวัดที่อยู่ทางใต้สุดของประเทศอินโดนีเซีย โดยตั้งอยู่ทางทิศตะวันออกของหมู่เกาะซุนดาน้อย อยู่ทางใต้ของมหาสมุทรอินเดีย และอยู่ทางเหนือของทะเลโฟลเร็ซ ในอาณาเขตมีเกาะทั้งหมด 500 เกาะ โดยมีเกาะที่ใหญ่ที่สุดภายในอาณาเขต อาทิ เกาะซุมบา, เกาะโฟลเร็ซ, พื้นที่ทางตะวันตกของเกาะติมอร์ (พื้นที่นี้มีพรมแดนร่วมกับประเทศติมอร์-เลสเต) ในจังหวัดมีการแบ่งเขตการปกครองออกเป็น 21 อำเภอ กับนครระดับอำเภอ คือ กูปัง ถือว่าเป็นเมืองหลักและเมืองที่มีขนาดใหญ่ที่สุดในจังหวัดนี้
ในฐานะที่เป็นดินแดนที่มีประชากรส่วนใหญ่นับถือศาสนาคริสต์ จังหวัดนูซาเติงการาตะวันออกเป็นจังหวัดเดียวในอินโดนีเซียที่ซึ่งโรมันคาทอลิกเป็นลัทธิความเชื่อหลัก จังหวัดแห่งนี้มีพื้นที่รวมทั้งหมด 47,245.82 ตารางกิโลเมตร และมีประชากรรวม 4,683,827 คน จากสำมะโนประชากร พ.ศ. 2554 ส่วนจำนวนประชากรประมาณการล่าสุดในเดือนมกราคม พ.ศ. 2557 คือ 5,070,746 คน เศรษฐกิจของจังหวัดนูซาเติงการาตะวันออกถือว่าอยู่ในหนึ่งจังหวัดที่ยังในระดับด้อยพัฒนาของประเทศอินโดนีเซีย ในขณะนี้ได้เน้นไปสนใจในภาคการท่องเที่ยวเป็นส่วนใหญ่ โดยสถานที่ท่องเที่ยวที่รู้จักกันมากที่สุด ได้แก่ ชุมชนประมงลาบูวันบาโจ, อุทยานแห่งชาติโกโมโด และเขาเกอลีมูตู
สุรเชษฐ์ หักพาล
พลตำรวจโทสุรเชษฐ์ หักพาล ชื่อเล่น โจ๊ก (เกิด 29 ตุลาคม พ.ศ. 2513) ณ จังหวัดสงขลา เป็นผู้บัญชาการ สำนักงานตรวจคนเข้าเมืองและรองผู้อำนวยการ ศูนย์ปราบปรามอาชญากรรมทางเทคโนโลยีสารสนเทศ สำนักงานตำรวจแห่งชาติ , อดีตรองผู้บัญชาการตำรวจท่องเที่ยว โดยเป็นบุตรชายคนโตของ ดาบตำรวจไสว หักพาล และนางสุมิตรา หักพาล และได้สมรสกับ ดร.ศิรินัดดา พานิชพงศ์
ด้วยครอบครัวเป็นตำรวจตั้งแต่รุ่นคุณพ่อ เมื่อสำเร็จการศึกษาจากโรงเรียนมหาวชิราวุธ จึงมีความคิดมุ่งมั่นที่ว่า “ในการเกิดเป็นลูกผู้ชายนั้น สิ่งสูงสุดของชีวิต คือการได้รับใช้ชาติและทดแทนบุญคุณแผ่นดิน”
เทือกเขาฆาฏตะวันตก
ฆาฏตะวันตก (; ) เป็นเทือกเขาที่พาดขนานไปกับชายฝั่งทิศตะวันตกของคาบสมุทรอินเดีย โดยอยู่ในประเทศอินเดียโดยทั้งหมด ได้รับการบรรจุอยู่ในมรดกโลกของยูเนสโก และเป็นหนึ่งในแปด "พื้นที่ที่มีความหลากหลายทางชีวภาพสูงที่สุด" ของโลก บางครั้งเรียกผาใหญ่แห่งอินเดีย เทือกเขาพาดผ่านจากเหนือไปใต้ควบคู่ไปกับขอบปลายทางตะวันตกของที่ราบสูงเดกกัน และแยกจากที่ราบสูงโดยที่ราบชายขอบแคบ ๆ เรียกว่า กอนกัน และเรียบไปกับทะเลอาหรับ ยังเป็นที่ตั้งของอุทยานแห่งชาติ เขตรักษาพันธุ์สัตว์ป่า และป่าสงวน 39 แห่ง ที่บรรจุอยู่ในรายชื่อมรดกโลก โดยมี 21 แห่งในรัฐเกรละ, 10 แห่งในรัฐกรณาฏกะ, 5 แห่งในรัฐทมิฬนาฑู และ 4 แห่งในรัฐมหาราษฏระ
เทือกเขาเริ่มต้นใกล้เมืองโสนคาธในรัฐคุชราตทางใต้ของแม่น้ำตาปตีและมีความยาวราว โดยพาดผ่านรัฐมหาราษฏระ รัฐกัว รัฐกรณาฏกะ รัฐเกรละ และรัฐทมิฬนาฑู สิ้นสุดที่มรุนธุวัซห์มาลัยที่สวามิโทปใกล้ปลายทางใต้ของอินเดีย เทือกเขาเหล่านี้ครอบคลุมพื้นที่ และมีพื้นที่รองรับน้ำของธารน้ำเป็นเกือบร้อยละ 40 ของอินเดีย ฆาฏตะวันตกยังช่วยสกัดกั้นลมมรสุมตะวันตกเฉียงใต้ให้เข้าถึงที่ราบสูงเดกกันได้ ความสูงโดยเฉลี่ยคือ
บาติก
บาติก () หรือ บาเตะ () เป็นเทคนิคย้อมผ้าด้วยวิธีกันด้วยขี้ผึ้ง โดยประยุกต์ใช้กับการย้อมเสื้อผ้าทั้งชุดหรือหมายถึงผ้าที่ใช้เทคนิควิธีนี้ที่มีต้นกำเนิดจากอินโดนีเซีย การทำบาติกใช้วิธีการวาดจุดหรือเส้นเพื่อกันสีโดยอุปกรณ์ที่เรียกว่า "จันติง" ("canting") หรือใช้วิธีการพิมพ์ตัวกันสีที่ทำจากทองแดงที่เรียกว่า "จัป" ("cap") ช่างฝีมือจะเลือกสีโดยจุ่มผ้าเข้ากับสีเดียว จากนั้นเอาขี้ผึ้งออกด้วยน้ำเดือด จากนั้นทำซ้ำหากต้องการหลายสี
ประเพณีการทำบาติกพบได้ในหลายประเทศ แต่บาติกของอินโดนีเซียเป็นที่รู้จักมากที่สุด บาติกของอินโดนีเซียบนเกาะชวามีประวัติอันยาวนานที่ผสมผสานทางวัฒนธรรม กับลวดลายอันหลากหลายที่ได้รับมาจากวัฒนธรรมอันหลากหลาย และได้รับการพัฒนาโดยส่วนใหญ่ทั้งรูปแบบ เทคนิค และคุณภาพของฝีมือช่าง เดือนตุลาคม พ.ศ. 2552 ยูเนสโกบรรจุบาติกของอินโดนีเซียเป็นงานชิ้นเอกของมรดกมุขปาฐะและมรดกที่จับต้องไม่ได้ของมนุษยชาติ (Masterpiece of Oral and Intangible Heritage of Humanity)
ณรงค์ฤทธิ์ รัตนภักดี
ณรงค์ฤทธิ์ รัตนภักดี ชื่อเล่น ติสท์ (นักแสดงชาวไทย) เกิดเมื่อวันที่ 3 กุมภาพันธ์ พ.ศ. 2535 จบจากระดับปริญญาตรี 
มหาวิทยาลัยรังสิต คณะนิเทศศาสตร์ มีพี่น้อง 4 คน ติสท์ เป็นบุตรคนแรก ภูมิลำเนา จังหวัดกรุงเทพมหานคร เริ่มเข้าวงการบันเทิง ถ่ายแบบและมีผลงงานละครและด้านการแสดง มีผลงานเด่น อาทิ จับกัง พญาโศก นางฟ้าเปื้อนฝุ่น แหวนปราบมาร และ สื่อสองโลก ออกอากาศทาง ช่อง7 จนมีผลงานละครต่อเนื่องที่มีชื่อเสียง